|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.:6243 Αθήνα, 23/12/2021

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει την απαράδεκτη ενέργεια της ΗΛΙΟΣ Μεσίτες Ασφαλίσεων/NGU Insurance Agents να απολύσει συνάδελφο, μητέρα τριών παιδιών, ενώ βρισκόταν ακόμη στην άδεια λοχείας της.

Οι εκπρόσωποι της εταιρείας, χρησιμοποιώντας νομικά τερτίπια απέλυσαν την συνάδελφο, έναν μόλις μήνα μετά την γέννα. Η συγκεκριμένη περίπτωση έρχεται να φανερώσει ανάγλυφα πως ο νόμος Χατζηδάκη και όλο το προϋπάρχον αντεργατικό νομοθετικό πλαίσιο έχουν διευκολύνει και αποθρασύνει τελείως την εργοδοσία.

Το ΕΚΑ βρίσκεται στο πλευρό της συναδέλφου. Διεκδικούμε την άμεση επαναπρόσληψή της. Καλούμε τους εργαζόμενους της επιχείρησης να δώσουν κι εκείνοι τη δική τους απάντηση. Είναι ώρα οργάνωσης και αλληλεγγύης, απέναντι σε ενέργειες που στόχο έχουν να μονιμοποιήσουν ένα κλίμα φόβου και τρομοκρατίας.

**Το Δ.Σ.**